
Številka: 3505-14/2013
Datum:  11.9.2013


ČLANOM OBČINSKEGA SVETA


Zadeva:    Spremembe in dopolnitve Odloka o prostorsko ureditvenih pogojih »OB MOROVI« 
                   Uradne objave Občine Izola št. 19/94 
                                             -1. obravnava za javno razgrnitev-


· Naslov splošnega akta: 

Odlok o prostorsko ureditvenih pogojih »OB MOROVI« (Uradne objave Občine Izola št. 19/94)
· v nadaljevanju PUP Ob Morovi. 

· Razlogi za sprejem 

PUP Ob Morovi je bil sprejet leta 1994. 

Zaradi starosti prostorskega akta, sprememb zakonodaje ter sprememb izrazoslovja, sodne prakse in prakse pri izdaji gradbenih dovoljenj, prihaja do različnih tolmačenj določil tega prostorskega akta oziroma so nekatera določila neuporabljiva. 
Glede na navedeno je potrebno uskladiti in razjasniti posamezna določila odloka z vsebinami ter terminologijo po veljavni zakonodaji s področja prostorskega načrtovanja in graditve objektov, skladno z namenom, ki ga je PUP Ob Morovi zasledoval ob svojem sprejemu. 
Na območju PUP Ob Morovi je pozidanost gosta, novih gradenj praktično ni moč umeščati. Obravnavano območje se deli na območje blokovne zazidave in območje individualne stanovanjske zazidave. Pojem individualne zazidave skladno z današnjo zakonodajo ni definiran. Sodna praksa odkazuje na določitev pojma individualna gradnja v prostorskem aktu, pri čemer naj se upošteva tudi značilnost take gradnje na območju prostorskega načrtovanja. Individualna gradnja se tako določi kot večstanovanjska gradnja z  največ tremi enotami, po že veljavni določilih PUP-a pa je možna sprememba vseh enot v poslovno namembnost. Vsaka enota mora zagotavljati parkirna mesta na gradbeni parceli. 
[bookmark: _GoBack]Z namenom, da se uskladijo in razjasnijo posamezna določila odloka UN Malija z vsebinami ter terminologijo po veljavni zakonodaji, je Občina Izola pristopila k spremembi in dopolnitvi določil PUP-a. Spremembe in dopolnitve se nanašajo le na tekstualni del, in sicer na spremembe besedila v delu, ki obravnava individualno zazidavo. Skladno z novimi zahtevami se prilagodijo tudi določila za zagotavljanje parkirnih mest na gradbeni parceli.
Spremembe PUP Ob Morovi se nanašajo samo na posamične posege v prostor, ki ne vplivajo na celovitost načrtovanih prostorskih ureditev ter na rabo sosednih zemljišč in objektov, zato postopek sprejemanja vodi po skrajšanem postopku (61. a člen ZP Načrt).



· Priloge:
1. Besedilo dopolnjenega osnutka odloka
2. Veljaven odlok 
3. Prikaz območja PUP-a 


Pripravila: 
- Vesna Vičič, univ.dipl.prav.


						Župan 
mag. Igor Kolenc 


































predlog sklepa

OBČINA IZOLA - COMUNE DI ISOLA 	
OBČINSKI SVET

Na podlagi  30. in 100. člena Statuta Občine Izola (Uradne objave občine Izola, št. 15/99, 17/12) in 136a. člena Poslovnika občinskega sveta občine Izola (Uradne objave občine Izola 2/00, 3/2001, 5/2005) je Občinski svet občine Izola na svoji 21. redni seji, dne 26.9.2013 sprejel naslednji 

SKLEP 
1. 
Občinski svet Občine Izola je obravnaval in sprejel dopolnjen osnutek sprememb in dopolnitev Odloka o prostorsko ureditvenih pogojih »Ob Morovi«, v prvi obravnavi.
Pripombe in predlogi, podani v razpravi, se upoštevajo kot predlogi in pripombe iz javne razgrnitve.

2. 
Dopolnjen osnutek sprememb in dopolnitev Odloka o prostorsko ureditvenih pogojih »Ob Morovi« se javno razgrne za 15 dni.

3.
Javno naznanilo o javni razgrnitvi in javni obravnavi, ki ga sprejme Župan, se objavi najmanj sedem dni pred začetkom javne razgrnitve v Uradnih objavah Občine Izola, na spletni strani občine Izola http://www.izola.si/ in na občinskih oglasnih deskah, z naslednjimi podatki:
· kraj in čas javne razgrnitve ter o spletnem naslovu, kjer je razgrnjeno gradivo dostopno
· kraj in čas njegove javne obravnave 
· način ter rok dajanja mnenj in pripomb javnosti. 

4.
Sklep velja takoj. 
Župan
	
mag Igor KOLENC 

